ས་མཐོའི་ཁྱད་ལྡན་ཞིང་འབྲོག་ལས་ཀྱི་རྨང་གཞི་རྒྱུན་ཆད་མེད་པར་བརྟན་དུ་ཕྱིན་པ།ཞིང་ལས་ལ་ཤུགས་སྣོད་དང་།ཞིང་པར་ཕན་སྦྱོར།ཞིང་ཁུལ་ལ་རྒྱབ་སྐྱོར་བཅས་བྱེད་པའི་སྲིད་ཇུས་དོན་འཁྱོལ་ཧུར་ཐག་བྱེད་པ་དང་།ཞིང་གསུམལ་གཏོང་ཆ་གཏོང་ཤུགས་དང་ཚན་རྩལ་ཁྱབ་གདལ་གཏོང་ཤུགས་ཆེ་རུ་གཏོང་བ།ཞིང་འབྲོག་ལས་ཀྱི་མཁོ་སྤྲོད་ཕྱོགས་ཀྱི་གྲུབ་ཆའི་རང་བཞིན་སྒྱུར་བཅོས་ལ་སྐུལ་འདེད་གཏོང་རྒྱུ་དེ་གཙོ་བོར་འཛིན་པ་བཅས་བྱས་ནས་ས་མཐོའི་ཞིང་འབྲོག་ཐོན་རྫས་ཀྱི་རྟེན་གཞི་འཛུགས་སྐྲུན་ལ་སྐུལ་འདེད་ཤུགས་ཆེན་བཏང་བ་དང་།སོན་བཟང་དང་རྒྱུད་བཟང་ཕྱུགས་རིགས་ཁྱབ་གདལ་བཏང་བ།ཁྲེང་ཀོན་ཆུས་དང་།བསམ་གྲུབ་རྩེ་ཆུས།སྨན་གླིང་རྫོང་བཅས་ཀྱི་ཐོན་ལས་དང་པོ་དང་།གཉིས་པ།གསུམ་པའི་མཉམ་འདྲེས་དཔེ་སྟོན་ཁུལ་འཛུགས་སྐྲུན་ལ་སྐུལ་འདེད་ཧུར་ཐག་བཏང་བས།ཞིང་འབྲོག་ཐོན་རྫས་ཀྱི་ཐོན་འབབ་རྒྱུན་མཐུད་བརྟན་པོའི་ངང་འཕར་བ་དང་།ཞིང་འབྲོག་ལས་ཀྱི་ཕྱོགས་བསྡུས་ཐོན་སྐྱེད་ནུས་པ་རྒྱུན་ཆད་མེད་པར་ཆེ་རུ་ཕྱིན་པ།དེང་རབས་ཅན་གྱི་ཞིང་འབྲོག་ལས་མགྱོགས་མྱུར་འཕེལ་རྒྱས་ཕྱིན་ཡོད།འབྲུ་རིགས་ཐོན་སྐྱེད་ལོ་བསྟུད་མར་ལོ་ལེགས་བྱུང་ནས་ལོར་ཏུན་ཁྲི་ཟིན་ཡོད།